BELI MANASTIR – Zbog uspješnog poslovanja, radnici Baranjskog vodovoda dobit će povišicu. U povodu Dana grada, naime, plaća za listopad bit će im uvećana 10 posto, odlučio je direktor tvrtke Damir Paulić. “Baranjski vodovod je tijekom 2012. godine uspješno realizirao godišnji plan za tekuću godinu. Prema trećem kvartalnom izvješću, realizirana je privremena dobit u visini 400.000 kuna, što nam daje pravo za posebno zadovoljstvo. U našem radu nije bilo upitno ni jedno radno mjesto, naprotiv, privremeno je zaposleno osam osoba zbog sezonskih potreba”, obrazlaže odluku Paulić, naglašavajući kako je svaki radnik Baranjskog vodovoda odgovoran za sliku koja se stvara o tvrtki pa su i za dobre rezultate zaslužni svi zaposlenici. (I.G.)